Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 716

4. Ismeretek a nyelvről A nyelvi szintek grammatikája Szépirodalmi és köznyelvi szövegek hangtani, alak- és szótani, mondattani, jelentéstani elemzése, az alkalmazott fogalmak megnevezése, nyelvi rendszerbeli összefüggésük pontos ismerete. A modalitás, a szórend és az aktuális tagolás szerepe a mondat és a szöveg jelentésében. A grammatikai ismeretek felhasználása a különféle műfajú, címzettű, kontextusú szövegek értelmezésében és létrehozásában. A köznyelvi norma ismerete, biztos helyesírás, rendezett, olvasható kézírás, nyelvhelyességi hibák javítása. Szöveg és szövegtípusok Szövegek szerkezetének, szintaktikai szintjének, jelentésrétegeinek elemzése a megfelelő fogalmak alkalmazásával. A szöveg lineáris és globális kohéziója, elsődleges és mögöttes jelentése. A szövegtípusok jellemzőinek ismerete — összefüggésben a szövegértés és szövegalkotás tevékenységével. Közlésmódok és műfajok Közlésmódok és műfajok (ismertetés, ajánlás, összehasonlítás, esszé, értekezés, kifejtés, magyarázat, definíció, kommentár) kommunikatív, szerkezeti, nyelvi normáinak jellemzői. A továbbtanuláshoz, illetve a munka világában szükséges szövegtípusok (kérvény, önéletrajz, pályázat, hivatalos levél, jegyzőkönyv, meghatalmazás) normái. Publicisztikai és ismeretterjesztő műfajok jellemzői. Stílus és jelentés Stílus és jelentés a mindennapi nyelvhasználatban, a szaknyelvben, az értekező prózában és a szépirodalomban. A szépirodalmi stílus, a stíluseszközök felismerése és fogalmi meghatározása. Szóhasználat és stílusérték. Stílusjelenségek felismerése, értelmezése, értékelése. Stílusréteg, korstílus jellemzése példákkal. Általános nyelvi ismeretek A nyelv mint jelrendszer. A beszéd mint cselekvés. A nyelv és gondolkodás összefüggései; a megismerés és a nyelv viszonya a világról formált tudásunkban. Az európai nyelvcsaládok, nyelvtípusok, a nyelvtipológia szempontjai. A nyelvhasználat társadalmi vonatkozásai. A nyelv diakrón és szinkrón változásainak jellemzése példákkal; társadalmi viszonyulások a nyelv változásaihoz. Kommunikáció A kommunikációs folyamat tényezői és funkciói, ezek összefüggései a kifejezésmóddal; a kommunikáció nyelvi (szavak, mondatok, mondat- és szövegfonetika) és nem nyelvi kifejezőeszközei (testbeszéd); a beszéd és az írás. A különféle szövegfajták tartalmi és formai jellemzőinek kapcsolata a kommunikációs folyamattal. A magán- és nyilvános kommunikáció retorikai és stiláris jellemzői; a közéleti műfajok, a szónoklat. 2001/70. szám Témakörök / Képességek Követelmények A magyar nyelv története Változás és állandóság a nyelvben. A nyelvtörténet forrásai, a nyelvrokonság bizonyítékai, a magyar nyelv történetének fő szakaszai, nyelvemlékek, a szókészlet eredete, az anyagi és szellemi műveltség bizonyítékai a szókészletben. A nyelvújítás képviselői és jelentősége. Nyelv és nemzet összefüggései a reformkorszakban — a magyar nyelv történetének szakaszaival összefüggésben művelődéstörténeti, irodalomtörténeti vonatkozások bemutatása. Írók a magyar nyelvről: gondolataik, állásfoglalásaik, nyelvművelő tevékenységük — néhány példa. Nyelv és társadalom Társadalmi és területi nyelvváltozatok. Rétegzettség és norma a nyelvhasználatban. A mai magyar nyelv rétegződése, a nyelvhasználat társas és társadalmi összefüggése, köznyelv, tájnyelv, regionális köznyelv. Etnikumok és nemzetiségek nyelve és kultúrája Magyarországon. Nyelvünk helyzete a határon túl. A tömegkommunikáció leggyakoribb műfajainak és hatáskeltő eszközeinek értelmezése, az ismeretek alkalmazása az önálló szövegalkotásban. Az információs társadalom hatása a nyelvhasználatra (pl. számítógépes szövegszerkesztés, kommunikáció az Interneten, elektronikus levelezés). A nyelvművelés szerepe a köznyelvi normák változásainak megítélésében és fenntartásában.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes